Delo Rumjantseva
Delo Rumjantseva (, på dansk: Rumjantseva-sagen) er en sovjetisk spillefilm fra 1955 produceret af Lenfilm og instrueret af Iosif Chejfits. Det er en af de første sovjetiske film i detektivgenren. Filmen havde premiere i 1956 i Sovjetunionen.

Filmen er optaget i Tallinn i Estiske SSR.

Handling 
En ung lastbilchauffør, Sasja Rumjantsev, giver den unge pige Klavdiju Naumenko et lift, da hendes cykel er gået i stykker. Han kører galt, da han undviger et barn, der er løbet ud på vejen. Klavdiju kommer slemt til skade ved ulykken. Sasja bliver tiltalt, men anklageren finder ud af årsagen til uheldet og Rumjantsev slipper fri.

Sasja og Klavdiju bliver forelskede og forlovede, men Sasja kommer i nye problemer, da hans skumle og fordrukne chef blander Sasja ind i chefens lyssky forrentinger. På grund af chefen bliver Sasja medskyldig i tyveri, da Sasja kører med stjålne varer i lastbilen. Sasja bliver arresteret og politiet er helt sikre på, at Sasja er skyldig. Men den erfarne politimand Afanasjev tror på Sasja og finder frem til de skyldige.

Sasja og Klavdiju får hinanden og det hele ender godt.

Medvirkende 
 Aleksej Batalov som Sasja Rumjantsev
 Ninel Podgornaja som Klavdja Naumenko
 Sergej Lukjanov som Sergej I. Afanasjev
 Pjotr Lobanov som Samokhin
 Gennadij Jukhtin som Pavel Evdokimov

Referencer

Eksterne henvisninger 
 

Sovjetiske film fra 1956
Kriminalfilm